《妙峰庵》
宋代·罗巩

龙山僧舍多，亦自少佳处。
妙峰正可人，正以深远故。
我行困炎歊，肩舆特纡路。
穿林入幽洞，木石尤怪古。
飒飒清风来，忻然惬胜趣。
耆阁有老禅，恨未款语晤。
即对石莲池，一诵碧云句。

作者简介：罗巩，乐平（今属江西）人。高宗绍兴十五年（一一四五）进士（清乾隆《江西通志》卷五○）。历泾县尉（清嘉庆《泾县志》卷一三），知昆山县（明嘉靖《昆山县志》卷五）。孝宗乾道三年（一一六七）主管官告院，六年，为监察御史。今录诗二首。